Holmenkollrennene ble første gang arrangert i Holmenkollen i 1892, etter at de hadde blitt arrangert i Kastellbakken (Husebybakken) siden 1879. I 1896 ble kombinertlangrennet avlyst på grunn av dårlige snøforhold, og kombinerthopprennet det året kan dermed kalles Holmenkollrennenes første spesialhopprenn for senior. Regulære spesialhopprenn for senior (20-32 år) ble første gang arrangert under Holmenkollrennene i 1933. Siden verdenscupen ble innført vinteren 1979/80 har Holmenkollrennet vært en del av den. Holmenkollbakken ble brukt under VM i 1930, 1966, 1982 og 2011, og OL i 1952.